Jennifer Lawrence loop dalk Oscars mis | Nuus24
Los Angeles – Die Oscar-gunsteling Jennifer Lawrence kan dalk volgende maand die grootste aand van haar lewe misloop na longontsteking by haar gediagnoseer is.Die Silver Linings Playbook-aktrise was glo die naweek so siek dat sy nie eens haar toekenning vir beste aktrise by die Australian Academy of Cinema and Television-toekennings in Los Angeles kon ontvang nie, het Metro.co.uk berig.Haar mede-ster, Jacki Weaver, het die toekenning namens Lawrence ontvang en gesê dat Lawrence siek is.“Ek gaan hierdie namens haar in ontvangs neem. Arme Jen is baie siek. Sy is regtig siek. Sy het longontsteking,” het Weaver gesê.“Met al haar vertonings het sy nog nie genoeg gerus nie,” het die vervaardiger van die rolprent aan verslaggewers gesê.Lawrence kan moontlik die Oscars op die 24ste Februarie ook misloop. Sy is as beste aktrise benoem vir haar rol in Silver Linings Playbook.– Volg Nuus24 op Twitter Lees meer oor: jennifer lawrence | bekendes VOLGENDE OP NUUS24X